OzLabs/hebrew-wiki-articles huggingface dataset:
הלשכה לחקירת תאונות אוויריות (מונגוליה)

הלשכה לחקירת תאונות אוויריות (במונגולית: Нислэг техникийн осол, зөрчлийг шинжлэн шалгах алба) היא סוכנות של ממשלת מונגוליה, האחראית לניהול תאונות אוויריות ואסונות תעופה ותקריות אוויר בשטחי הרפובליקה של מונגוליה. זהו גוף ממשלתי בכיר לפיקוח בתחום התעופה האזרחית.

משרדה הראשי נמצא בנמל התעופה הבינלאומי ג'ינגיס חאן באולן בטור.

==סמכויות ותפקידים==
הלשכה מופקדת על ניהול כלל חקירות בטיחות של תאונות ותקריות אוויריות של כל סוגי כלי הטיס, במדינה, החל ממטוסי משא וכלה במסוקים. הלשכה מהווה גוף עצמאי, המשמשת כסמכות מקצועית מייעצת עליונה לנושא בטיחות הטיסה, בכל סוגי התעופה האזרחית במדינה ופועלת בשיתוף פעולה עם הארגון הבינלאומי לתעופה אזרחית וגופים מקבילים לו בעולם, בייחוד ועדת התעופה הבין-מדינתית של חבר המדינות, הסוכנות הפדרלית לתחבורה אווירית הרוסית, NTSB האמריקאי ואחרים.

הלשכה מעסיקה פקחים בתחומים שונים לרבות פקחי מבצעים, פקחי הנדסה ופקחים בתחום הקלטות טיסה.
==ראו גם ==
* השירות לביטחון הטיסות של משרד ההגנה (רוסיה)
* הוועדה הממלכתית לפיקוח על ביטחון טיסות כלי טיס
* הלשכה הלאומית לחקירת תקריות ותאונות אוויריות (אוקראינה)
* האגף לחקירת תאונות אוויריות (בריטניה)
* הלשכה הפדרלית לחקירת תאונות אוויריות (גרמניה)
* המשרד לחקר וניתוח ביטחון התעופה האזרחית (צרפת)
* הלשכה לחקירת תאונות ותקריות תחבורה (לטביה)
* המרכז לחקירת ומניעת תאונות אוויריות (ברזיל)

== קישורים חיצוניים ==
* 

קטגוריה:ארגוני חקירות תעופה
קטגוריה:מונגוליה: ארגונים ממשלתיים
קטגוריה:מונגוליה: תחבורה
קטגוריה:מונגוליה: חוק ומשפט
משמר הגבול המונגולי

משמר הגבול המונגולי, רשמית הרשות הכללית להגנת גבולות (Хил хамгаалах ерєнхий газар) היא סוכנות של ממשלת מונגוליה שפועלת ככוח מילואים ל. היא שומרת על גבולות המדינה בסמוך לרוסיה וסין וכן מונעת פעילויות לא חוקיות כמו הברחות וסחר בבני אדם.<ref name="zasag"></ref> גוף זה גם אחראי על סיור גבולות ועל הסדרת ההגירה הבלתי חוקית. בסוכנות משרתים למעלה מ-3,000 אנשי צוות ו-300–350 יחידות של אומית למשטרה וסוכנויות ממשלתיות אחרות.<ref name=":1"></ref> מהווה יחידת סמך של משרד הפנים והמשפטים של מונגוליה.<ref name="google"></ref>

== היסטוריה ==
סגן אלוף של משמר הגבול.]] 
כוחות הגבול של צבא העם המונגולי הורכבו מ-15,000 חיילים במהלך המלחמה הקרה. הם היו מצוידים במסוקים, בציוד אותות לרכב מנועי וכן בציוד הנדסי. במקור, המשמר הוקם בשנת 1933 כדי לנהל את הגבולות המונגולים עם ברית המועצות ומנצ'וריה.<ref></ref> במהלך קרבות חלקין גול, הגבול המערבי נשמר בכבדות על ידי אנשי הצבא שהגנו על המדינה מפני פלישה של הצבא היפני הקיסרי. בשנת 1959 הקים משרד ההגנה חטיבה לשירות הגבול.

בשנת 1993 אושר "חוק הגבול" והוקם מנהל משמר הגבול. הסוכנות להגנת הגבול הייתה סוכנות רגולטורית יותר תחת משרד ההגנה ומאז 1996 נמצאת תחת פיקודו הישיר של משרד המשפטים והמשטרה מאז שנת 2000 ומונתה לסוכנות הרגולטורית של הרשות לניהול כוחות הגבול.<ref name="google2"></ref>

מאז 2002 מכונה רשמית בשם הרשות הכללית להגנת הגבולות.<ref name="bpo"></ref>

== קישורים חיצוניים ==
* 

== הערות שוליים ==

קטגוריה:מונגוליה: צבא וביטחון
קטגוריה:משמרות גבול
האקדמיה האירופית למדעים ואומנויות

האקדמיה האירופית למדעים ואומנויות (בלטינית: Academia Scientiarum et Artium Europaea, באנגלית: The European Academy of Sciences and Arts) היא רשת רב-לאומית ואינטרדיסציפלינרית של מדענים ואומנים ידועי שם, העוסקים בבעיות המעסיקות את אירופה והעולם, זאת במסגרת סמינרים ופרסומים של האקדמיה. האקדמיה ממומנת על ידי האיחוד האירופי, ממשלת אוסטריה, ותורמים פרטיים.

האקדמיה נוסדה ב-1990 על ידי כירורג הלב פליקס אונגר , יחד עם הקרדינל של וינה פרנץ קוניג והפרופסור ניקולאוס לובקוביץ .

כיום האקדמיה מונה כ-2,000 עמיתים, ביניהם 32 זוכי פרסי נובל ובהם הישראלים אהרון צ'חנובר ודן שכטמן.

==פרס הסובלנות==
מאז 1997 מחלקת האקדמיה מדי שנה את "פרס הסובלנות" לאישים שהצטיינו בעיסוקם ב"סובלנות, אנושיות, דילוג חוצה גבולות ומאבק בגזענות". בין הזוכים בפרס טדי קולק, דניאל בארנבוים, הנס-דיטריך גנשר, נשיאת הצלב האדום אסטריד הייברג , מרקו פיינגולד

== קישורים חיצוניים ==

* 
* [https://www.euro-acad.eu/prize-of-tolerance-rings-of-tolerance האתר של פרס הסובלנות] 

==הערות שוליים==

קטגוריה:מוסדות מדעיים בין-לאומיים
קטגוריה:ארגונים בין-לאומיים לא-ממשלתיים
שרה לורנס קולג'

שרה לורנס קולג (באנגלית: Sarah Lawrence College) היא מכללה פרטית במחוז ווסטצ'סטר במדינת ניו יורק, מהסוג המכונה Liberal Arts College, דהיינו מכללה המתמחה במדעי הרוח, מדעי החברה ואומנויות. שכר הלימוד הוא כ-$56,000 לשנה.

== היסטוריה ==
שרה בייטס לורנס
ויליאם ואן דוזר לורנס
המכללה הוקמה על ידי איל הנדל"ן ויליאם ואן דוזר לורנס (1842–1927). היא הוקמה באחוזתו, ונקראה על שם אשתו שרה בייטס לורנס (1846–1926). המכללה נועדה במקור לנשים בלבד ומטרתה הייתה לחנכן באמנויות ומדעי הרוח. מרכיב מרכזי בתוכנית הלימודים הראשונה של המכללה היה חינוך לפנאי, במסגרתו התלמידות נדרשו להשתלם במשך שמונה שעות שבועיות בתחומים כמו שיחה בצרפתית, דוגמנות, קצרנות, איפור וגינון.<ref name="leisure"></ref>

מתכונת הלימודים תוכננה כזו של מערכת ההדרכה של אוניברסיטת אוקספורד (tutoring), הכוללת בנוסף להוראה פרונטלית, מפגשים בין חברי סגל לקבוצות קטנות של סטודנטים. המכללה שומרת על מתכונת זו עד היום.
הרולד טיילור היה נשיא המכללה בשנים 1945–1959, והשפעתו הייתה רבה. הוא אימץ את הפילוסופיה החינוכית של ג'ון דיואי, ושאף לרפורמה בחינוך בארצות הברית.

מכללת שרה לורנס הייתה למוסד המקבל גם סטודנטים ממין זכר בשנת 1968 (אם כי היו סטודנטים יוצאי צבא שהתקבלו לאחר מלחמת העולם השנייה עוד קודם). לפני השינוי הזה התקיימו דיונים בנושא העברת המכללה ומיזוגה עם אוניברסיטת פרינסטון (שלא קיבלה עד אז נשים), אך לבסוף ההנהלה בחרה להשאירו כמוסד עצמאי.<ref></ref>

== תוכנית הלימודים ==
שרה לורנס מציעה אלטרנטיבה לשיטה המקובלת של מקצועות התמחות במכללות בארצות הברית. לומדים במגוון רחב של קורסים ותחומי דעת על פי אחת מארבע תוכניות לימוד: אומנות יצירתית (כתיבה, מוזיקה, מחול, תיאטרון, קולנוע ואמנות פלסטית); היסטוריה ומדעי החברה (אנתרופולוגיה, כלכלה, מדעי המדינה וסוציולוגיה); מדעי הרוח (לימודי מזרח אסיה, תולדות האמנות, לימודי קולנוע, שפות, ספרות, פילוסופיה ודת); ומדעי הטבע ומתמטיקה (ביולוגיה, כימיה, פיזיקה, מדעי המחשב ומתמטיקה).

השיעורים בנויים סביב במתכונת של סמינרים קטנים ואינטראקטיביים מאוד ובלימודים פרטיים עם חברי הסגל. הציונים הם הערכות מילוליות.<ref></ref>

המכללה מציעה תשע תוכניות לתואר שני. התוכניות מעניקות תואר שני באומנויות (MA), תואר שני באומנויות יפות (MFA) או תואר שני במדעים (MSc) לבוגריה.<ref></ref>

==הקמפוס==
הקמפוס של מכללת שרה לורנס משתרע על כ-160 דונם בגבעה מעל גדות נהר הברונקס. חלק גדול מהקמפוס היה במקור חלק מהאחוזה של מייסד המכללה, ויליאם ואן דוזר לורנס, אם כי המכללה הכפילה את גודלה מאז היווסדה. בשטח המכללה גדלים עצי אלון ואולמוס גדולים. רבים מהבניינים הישנים הם בסגנון האדריכלות של "תחיית טיודור" שהיה פופולרי באזור בראשית המאה העשרים, ורבים מהבניינים החדשים יותר של המכללה מנסים להוות פרשנות מעודכנת לאותו סגנון. הקמפוס מחולק לשני חלקים ייחודיים, "הקמפוס הישן" ו"הקמפוס החדש": הראשון בגבולות אחוזת לורנס לשעבר, השני נרכש זמן מה לאחר שנותיו המוקדמות של המכללה.

==חברי סגל ובוגרים ידועים==
חוקר המיתולוגיה ג'וזף קמפבל לימד שנים רבות במכללה. מבוגרי המכללה שהתפרסמו: אליס ווקר, ברברה וולטרס, ג'יי ג'יי אברהמס, בריאן דה פלמה ורם עמנואל.

==קישורים חיצוניים==

* 

* 

==הערות שוליים==

קטגוריה:שרה לורנס קולג'
קטגוריה:מדינת ניו יורק: אוניברסיטאות ומכללות
קטגוריה:ארצות הברית: אוניברסיטאות ומכללות פרטיות
Play On

Play On (בעברית: להפעיל או לנגן) הוא אלבום האולפן השלישי של הזמרת-יוצרת האמריקאית קארי אנדרווד.<ref></ref> האלבום יצא לאור ב-3 בנובמבר 2009, על ידי חברות התקליטים אריסטה נאשוויל ו-19 רקורדס.

האלבום הגיע למקום הראשון במצעד הבילבורד 200.<ref></ref>

== הצלחה ==
האלבום הגיע למקום הראשון בארצות הברית ונמכר בלמעלה מ-318 אלף עותקים בשבוע הראשון ליציאתו במדינה ובכך שבר שיא שהפך לאלבום הנשי שמכר הכי הרבה עותקים בשבוע הראשון ליציאתו במדינה ב-2009. בנוסף זהו גם היה לאלבומה השלישי שהגיע לראש מצעד אלבומי הקאנטרי האמריקאי.

נכון לאוקטובר 2016 האלבום נמכר בלמעלה מ-2.3 מיליון עותקים נקיים ו-3 מיליון עותקים במכירות משולבות בארצות הברית מה שמזכה אותו למעמד פלטינה משולשת. בנוסף הוא גם הגיע למעמד פלטינה בקנדה ולמעמד זהב באוסטרליה.

== סינגלים ==
מתוך האלבום יצאו ארבעה סינגלים, אשר שלושה מתוכם כבשו את מצעד שירי הקאנטרי האמריקאי ואף כל אחד מהם קיבל מעמד של פלטינה או יותר במדינה. הסינגל האחרון מהאלבום "Mama's Song" הגיע למקום השני באותו מצעד וקיבל מעמד זהב במדינה ובכך כל שירי האלבום הגיעו לחמישייה הפותחת במצעד זה וקיבלו מעמד של זהב או יותר במדינה.

הסינגל הראשון מהאלבום "Cowboy Casanova" הגיע למקום ה-11 במצעד האמריקאי הרשמי ואף היה לשיר החמישי שעשה את הקפיצה הגדולה ביותר ממקום מסוים למקום מסוים במצעד האמריקאי הרשמי כאשר קפץ מהמקום ה-96 למקום ה-11.

== פרסים ומועמדויות ==
האלבום היה מועמד לשני פרסי גראמי על השירים "Temporary Home" ו-"Mama's Song" בעוד האלבום היה מועמד לפרס אלבום השנה בטקס פרסי האקדמיה לקאנטרי ובטקס "Country Music Association".

בטקס פרסי הפרסים האמריקאי הוא זכה בפרס אלבום הקאנטרי של השנה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|-
!ארצות הברית (RIAA)<ref></ref>
|פלטינה 3×
|3,000,000<ref></ref>
|-
!קנדה (Music Canada)<ref></ref>
|פלטינה
|80,000
|}

== היסטוריית יציאות לאור ==
{| class="wikitable"
!מקום
!תאריך יציאה
|-
!בריטניה
| rowspan="5" |2 בנובמבר 2009
|-
!סינגפור<ref name="cmt.com"></ref>
|-
!נורווגיה
|-
!פינלנד
|-
!שוודיה
|-
!ארצות הברית<ref name="cmt.com"/>
| rowspan="17" |3 בנובמבר 2009
|-
!קנדה
|-
!ספרד
|-
!דנמרק
|-
!דרום אפריקה
|-
!לוקסמבורג
|-
!בלגיה
|-
!הולנד
|-
!אוסטריה
|-
!ניו זילנד
|-
!צרפת
|-
!שווייץ
|-
!פורטוגל
|-
!אירלנד
|-
!תאילנד
|-
!גרמניה
|-
!יוון
|-
!אוסטרליה
|6 בנובמבר 2009
|-
!איחוד האמירויות הערביות
|3 בפברואר 2010
|-
!יפן
|19 במאי 2010
|-
!אוסטרליה <small>(מהדורת דלוקס)</small>
| rowspan="2" |10 ביוני 2011
|-
!ניו זילנד <small>(מהדורה דלוקס)</small>
|}

==קישורים חיצוניים==

==הערות שוליים==

קטגוריה:אלבומי 2009
קטגוריה:אלבומי קארי אנדרווד
קטגוריה:אלבומים באנגלית
קטגוריה:אלבומים שהופקו על ידי מקס מרטין
קטגוריה:אלבומי קאנטרי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:אלבומי זהב באוסטרליה
קטגוריה:אלבומי חברת אריסטה רקורדס
יחסי בחריין–תאילנד

יחסי בחריין–תאילנד הם היחסים הדו-צדדיים בין ממלכת בחריין ובין ממלכת תאילנד. לבחריין שגרירות בבנגקוק ואילו לתאילנד שגרירות במנאמה.

== היסטוריה ==
שתי המדינות כוננו יחסים דיפלומטיים ביניהן ב-15 בינואר 1977.

=== פרשיית חכים אל-עראיבי ===
יחסי בחריין–תאילנד עלו לכותרות בנובמבר 2018 כשהכדורגלן הבחרייני חכים אל-עראיבי שנשפט שלא בפניו ל-10 שנות מאסר על התפרעות בתחנת משטרה בתקרית שהתרחשה ב-2013, נעצר עם הגעתו לתאילנד לרגל ירח דבש עם אשתו. הכדורגלן, שקיבל תעודת פליט מאוסטרליה ב-2014, הפציר ברשויות תאילנד שלא לשלוח אותו בחזרה לבחריין מאחר שעונה בעבר במדינה בשל הדעות הפוליטיות שלו.

הוא הוחזק במעצר בתאילנד שעה שארגונים רבים ובהם ממשלת אוסטרליה דרשו את שחרורו, עד שב-11 בפברואר 2019 משרד התובע הכללי בתאילנד הודיע כי בקשת ההסגרה בוטלה לבקשת בחריין, לא נמסרה סיבה מדוע.

במהלך התקרית אנשי אקדמיה וזכויות אדם רמזו על טיב היחסים בין בחריין לתאילנד הן מבחינה כלכלית והן מבחינת משפחות המלוכה.

=== אמנות והסכמים ===
מאז ייסוד היחסים הדיפלומטיים המדינות חתמו על מספר הסכמים ביניהן:
*3 בנובמבר 2001 –
**הסכם לשיתוף פעולה כלכלי, מסחרי וטכני
**הסכם למניעת כפל מס והעלמות מס
*21 במאי 2002 – הסכם לקידום השקעות בין שתי המדינות
*11 ביוני 2002 – הסכם להקמת ועדה משותפת לשיתוף פעולה
*29 בדצמבר 2002 – הסכם מסגרת לחיזוק היחסים הכלכליים בין המדינות
*31 באוגוסט 2003 – הסכם לשיתוף פעולה בין לשכת הסחר והתעשייה של בחריין לבין פדרציית התעשיות התאילנדית
*26 באפריל 2006 – הסכם תעופה שני אחרי ההסכם שנחתם ב-1980
*25 בפברואר 2008 – הסכם לשיתוף פעולה בין חברת הנפט הבחריינית והחברה לחיפוש משאבי טבע בתאילנד
*31 במרץ 2010 – הסכם לייסוד המועצה הבחריינית-תאילנדית המשותפת
*25 באפריל 2017 – פרוטוקול לשינוי ההסכם הקודם בין המדינות בדבר מניעת כפל מס והעלמת מס

== סחר ==
בשנת 2018 הסתכם היקף הסחר בין המדינות בכ-322 מיליון דולר. עיקר הסחורות בהיקף כולל של 250 מיליון דולר שיוצאו מבחריין לתאילנד כללו ספינות, כלי רכב ופנינים; עיקר הסחורות שתאילנד ייצאה לבחריין בשווי כולל של 72 מיליון דולר כללו דגים, דשן וכימיקלים אורגניים.

== קישורים חיצוניים ==

*[https://www.mofa.gov.bh/Default.aspx?tabid=73&language=en-US&Country=Kingdom%20of%20Thailand#hideTW3 יחסי בחריין–תאילנד], באתר משרד החוץ של בחריין
*[https://www.mofa.gov.bh/Default.aspx?tabid=6933&language=en-US אתר שגרירות ממלכת בחריין בבנגקוק, תאילנד]
*[http://www.thaiembassy.org/manama/en/ אתר שגרירות ממלכת תאילנד במנאמה, בחריין]

== הערות שוליים ==
קברנון מהנדס לאוקוטניה

קברנון מהנדס לאוקוטניה (שם מדעי: Pholidichthys leucotaenia) הוא מין של דג גרם ימי מסדרת הדקראים המצוי רק בשוניות אלמוגים במרכז-מערב האוקיינוס השקט בתחום שבין הפיליפינים לאיי שלמה. למרות שמו הוא איננו קברנון אמיתי או קרנון, אלא דג ייחודי במשפחה קברנונים מהנדסים שבסדרת הדקראים. עד ל-1996 הוא נחשב למין היחידי בסוגו, אך אז התגלה מין נוסף - Pholidichthys anguis.
== מאפיינים ==
זהו דג קטן דמוי-צלופח הקרוב בעיקר לאצטגנוניים ולדרקוניים השטוחים. כמותם הוא מצוי רוב חייו הבוגרים במחילה בין האלמוגים והסלעים הימיים. הוא יכול להגיע לאורך של 60 סנטימטרים והוא בעל פסים שחורים-בהירים לסירוגין לאורך גופו. הראש גדול ומזכיר מראה של קברנון, ממנו קיבל את שמו.

הפרטים הצעירים יותר מפוספסים מהפרטים הבוגרים והם נעים בהמוניהם ברחבי השונית, בה הם ניזונים מפלנקטון. כדי להתגונן מטורפים הם מתחקים לדגים ארסיים מהמין שפמית ארסית (Plotosus lineatus), ממשפחת השפמיתיים ונעים באופן דומה. צעירים אלה חוזרים למחילתם של הפרטים הבוגרים כדי לנוח בסוף היום.

הדגים הבוגרים משתמשים בלסתותיהם כדי לחפור ולפנות מקום למחילות בעומק של מעל 6 מטרים. הם מוציאים כל יום מעל 3 ק"ג של חול ואבנים קטנות מהמאורה. הצעירים נחים בהשתלשלות מהמחילה באמצעות חוטים ריריים דביקים. לא ברור ממה ניזונים הדגים הבוגרים, אך ייתכן שהם אוכלים חלק מצאצאיהם. הם אינם עוזבים כלל את המחילה בה הם חיים.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1856
קטגוריה:טקסונים שתוארו בידי פיטר בליקר
קטגוריה:קברנונים מהנדסים
קטגוריה:דגי האוקיינוס השקט
מצעד האלבומים המסחריים

לוגו מגזין הבילבורד
מצעד האלבומים המסחריים (באנגלית: Top Album Sales) הוא מצעד אלבומים שמפורסם על ידי מגזין בילבורד החל מדצמבר 2014. זהו מצעד שבועי המתעד את האלבומים הנמכרים ביותר על בסיס מכירות שבועיות בארצות הברית בלבד. עד דצמבר 2014, הוא היה חלק ממצעד הבילבורד 200, אך המצעד הזה השתנה והתחיל לכלול נתוני סטרימינג בהתחשב ביחידות שקולות לאלבומים בסיכומיו. זאת, כדי לתעד את השפעת העלייה של הסטרימינג ברחבי המדינה (כולל גופים שונים כדוגמת אפל מיוזיק וספוטיפיי). מצעד האלבומים המסחריים נוצר כדי לשמר את המתודולוגיה הישנה יותר של ספירת מכירות אלבומים נקיות (ללא סטרימינג).

== אבני דרך ==
* 1989 של טיילור סוויפט היה לאלבום הראשון שדורג במקום הראשון במצעד.<ref></ref>
* של ג'יי קול היה לאלבום הראשון של גבר שדורג במקום הראשון במצעד.<ref></ref>
* 1989 של טיילור סוויפט היה לאלבום היחיד שצבר שישה שבועות במקום הראשון במצעד.<ref></ref>
* 25 של אדל קבע שיא חדש בין 2015–2016 וצבר 11 שבועות במקום הראשון במצעד.<ref></ref>
* Folklore של טיילור סוויפט היה לאלבום הראשון בשנות ה-20 של המאה ה-21 שצבר שבעה שבועות במקום הראשון במצעד.<ref></ref>
* של טיילור סוויפט הוא אלבום ההוצאה החוזרת הראשון בהיסטוריית המצעד שדורג במקום הראשון.<ref></ref>
* 30 של אדל קבע שיא חדש בין 2021–2022 והפך לאלבום הראשון בשנות ה-20 של המאה ה-21 שצבר שמונה שבועות במקום הראשון במצעד.<ref></ref>

== הערות שוליים ==

== ראו גם ==
* בילבורד 200

אלבומים מסחריים
מצעד האלבומים הדיגיטליים (בילבורד)

לוגו מגזין הבילבורד
מצעד האלבומים הדיגיטליים (באנגלית: Digital Albums) היה מצעד אלבומים הכולל את האלבומים הדיגיטליים הנמכרים ביותר בארצות הברית בלבד, על סמך נתונים שנאספו על ידי נילסן סאונדסקאן ומפורסמים על ידי בילבורד.<ref></ref> המצעד הראשון פורסם בגיליון שהונפק ב-22 בינואר 2005, וכלל את כל הגרסאות של שיר שנמכר ממפיצי מוזיקה דיגיטלית. הנתונים של אותו השיר שולבו בהוט 100 שבועיים לאחר מכן. מאז אוקטובר 2004, המכירות הדיגיטליות שולבו ברבים ממצעד הסינגלים של בילבורד. כמו כן, הוחלט לעשות זאת בעיקר בגלל העלייה הדרמטית בפופולריות של השוק הדיגיטלי בעוד שמכירות סינגל מסחריות הפכו "זניחות". האלבום הראשון בשנת 2014 דורג במקום הראשון היה Beyoncé של ביונסה.

=== מרבית המכירות בשבוע אחד ===
# 50 סנט – The Massacre (1,141,000)
#טיילור סוויפט – Speak Now (1,047,000)
#ג'סטין טימברלייק – The 20/20 Experience (968,000)
#קניה וסט – Graduation (957,000)
#אמינם – The Eminem Show (809,000)
#AC/DC – Black Ice (784,000)
#אמינם – Recovery (741,000)
#ג'סטין טימברלייק – FutureSex/LoveSounds (684,000)
#ביונסה – Beyoncé (617,000)
#ג'סטין טימברלייק – Justified (439,000)

==ראו גם==
* מצעד השירים הדיגיטליים

== הערות שוליים ==

אלבומים דיגיטליים
שפמית ארסית

שפמית ארסית (שם מדעי: Plotosus lineatus) הוא מין של דג גרם בן למשפחת השפמיתיים שבסדרת השפמנונאים. היא מכונה גם "צלופח מפוספס", אף שאין לה קרבה לסדרת הצלופחאים. בישראל הדג מכונה גם "דג נסראללה" (על שמו של מזכ"ל חזבאללה חסן נסראללה).

== מאפיינים ==
השפמית היא דג קטן באורך של עד 32 סנטימטרים והיא מפוספסת לאורכה בפסים רבים שחורים-לבנים. צבעים אלה הם צבעי אזהרה בולטים המודיעים על הארס שיש לה בקוצים על סנפיר הגב ולאורך סנפיר הגב הנמוך. מבנה גופם רך וריר בדומה לרוב השפמנונים, והזנב מזכיר מעט זנב צלופח. דוקרנים נוספים בולטים מצידי הפה הקצר ועוד כמה מתחת לבטן ולזנב.

צעירי השפמית חיים יחד בקבוצות של מעל 100 פרטים הנעים בצורת כדור וניזונים מזואופלנקטון. הבוגרים חיים בבדידות או בקבוצות של עד 20 פרטים. הם חיים בקרבה לקרקעית ושם בוחשים בחול עם לסתותיהם ומחפשים סרטנים, צדפות ושאר רכיכות, תולעים וגם דגים אחרים. הם קולטים את הטרף באמצעות חישת אמפולות לורנציני בידי חיישנים בלסתותיהם. שאר הזמן הם נחים על מדפים ולאורך הקרקעית.

==תפוצה==
תפוצת השפמית היא באזורי ימים רדודים טרופיים סביב האזור האינדו-פסיפי. היא מצויה במגוון אזורים ובמזרח אפריקה ומדגסקר נצפתה גם במים מתוקים. השפמית חיה גם בים סוף (לרבות במפרץ אילת) וכן בתעלת סואץ, ממנה היגרה לים התיכון בדומה לדגים נוספים. היא חיה בשוניות אלמוגים, סביבות החופים, שפכים ובריכות גאות. היא די נדירה בים הפתוח.

==גלריה==
<gallery>
School of Striped Eel Catfishes (Plotosus lineatus) (6069464785).jpg
Striped Eel Catfish (Stinging Eel Catfish)-Plotosus lineatus (8620055371).jpg
Striped eel catfish.jpg
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1787
קטגוריה:טקסונים שתוארו בידי קרל פטר טונברג
קטגוריה:שפמיתיים
קטגוריה:דגים במפרץ אילת
קטגוריה:דגי ים בדרום-מזרח אסיה
לזכר הרצל

"לזכר הרצל" הוא תבליט, שנוצר על ידי בוריס שץ ומציג את דמותו של בנימין זאב הרצל.
==תיאור==
הלוח "לזכר הרצל" הוא אחד משני דיוקנאות של הרצל שיצר שץ. הראשון מביניהם, נוצר בין השנים 1905-1903 בווינה ונוצק בחומר. דיוקן שני זה נוצר בין השנים 1925-1905, כנראה בבצלאל, בית מדרש לאמנות ולמלאכות-אמנות בירושלים. בשנת 1925 הופיע תצלום הלוח במונוגרפיה של שץ בהוצאת "בני בצלאל". בשנת 1927 העניק שץ עותק של התבליט לבית הנכות בצלאל.

כמו "תבליט לזכר יוסף טרומפלדור", גם דיוקן זה נתון במסגרת דקורטיבית ובה שני עמודים, כמעין מצבה. שם התבליט, "לזכר הרצל", חקוק בחלקה העליון והתחתון של המסגרת. במרכז הלוח מופיעה דמותו של הרצל, המתוארת בפרופיל. מתחתיה מופיעה הכתובת "אם תרצו אין זו אגדה", הלקוחה מספרו של הרצל "אלטנוילנד". מצדו הימני של הרצל מופיע תיאור של משה, אוחז מקל הליכה ומשקיף על הארץ המובטחת. תיאור זה מתבסס על פסלו המוקדם "משה על הר נבו" (1890 בקירוב). חיבור זה, המשווה בין הרצל ומשה מופיע גם ביצירות אחרות שנוצרו ב"בצלאל", כגון "שטיח הר סיני, אשל אברהם וארז הרצל". מימין מופיע ציטוט נוסף של מתוך "אלטנוילנד", כשבראשו תיאור של המנורה: "אאמינה כי עוד יקום דור יהודים מופלאים, המכבים עוד יקומו שנית ועִם עוד נחשל הדור הזה בוא יבוא אחריו הדור הנעלה עליו הרם המעולה, יהודים הרוצים בגאולה ואשר יגאלו".

עיצובו של שץ מופיע במספר דגמים. בין השאר הוא מופיע בריקוע נחושת גדול הנמצא באוסף הכנסת.

==הערות שוליים==

קטגוריה:בוריס שץ
קטגוריה:בצלאל, בית מדרש לאמנות ולמלאכות-אמנות
קטגוריה:תבליטים
קטגוריה:פיסול ישראלי
קטגוריה:הנצחת בנימין זאב הרצל
קטגוריה:מוזיאון ישראל: תבליטים
How I'm Feeling Now

How I'm Feeling Now (בעברית: איך אני מרגישה עכשיו) הוא אלבום האולפן הרביעי של הזמרת-היוצרת הפופ הבריטית צ'ארלי XCX. האלבום יצא לאור ב-15 במאי 2020,<ref name=":0"></ref> על ידי חברות התקליטים אטלנטיק רקורדס ואסיילום רקורדס. הסינגל הראשון מהאלבום, "Forever", יצא לאור ב-9 באפריל 2020.

תהליך הפקת האלבום היה בשיטת "do-it-yourself", כאשר צ'ארלי עירבה את מעריציה בתהליך הקלטת האלבום עצמו. ההקלטה ושמו של האלבום נוצרו יחד בהשראת מגפת הקורונה.<ref name=":0" />

==רקע והפקה==
ב-13 בספטמבר 2019, הוציאה צ'ארלי את אלבום האולפן השלישי שלה Charli. לאחר מספר חודשים חשפה כי לא תוציא מהדורת דלוקס לאלבום מאחר שהחלה לעבוד על פרויקט חדש.<ref></ref> זמן קצר לאחר מכן, ב-24 בנובמבר, צ'ארלי הודיעה בחשבון הטוויטר שלה כי היא מתכוונת להקליט שני אלבומים חדשים במהלך 2020, אשר צפויים לצאת במהלך 2021.<ref></ref>

ב-6 באפריל 2020, הודיעה צ'ארלי באמצעות אפליקציית Zoom שהיא תעבוד על אלבום חדש בתקופה זו, שיקרא "How I'm Feeling Now".<ref></ref> כמו כן, הצהירה כי "אופיו של האלבום יעיד מאוד על התקופה, וזאת משם שאני אוכל להשתמש בכלים שיש לי בהישג יד בלבד על מנת ליצור את המוזיקה, הגרפיקה, הסרטונים ושאר הדברים." הפרויקט כולו היה בשיתוף פעולה עם מעריציה, תוך שימוש בשיחות זום על מנת לשתף דוגמאות ושיחות טקסט עם מפיקים ולשאול תשומות מעריצים על מהדורות יחיד, רעיונות לשירים ויצירות אמנות.<ref></ref> במהלך שיחה באפליקציה זום, צ'רלי הודיעה כי האלבום יצא ב-15 במאי 2020.<ref></ref>

ב-9 באפריל, הודיעה צ'רלי כי הסינגל "Forever" יצא לאור באותו היום.<ref></ref> הגרפיקה הרשמית של "Forever" בוצעה על ידי האמן האמריקני סת' בוגרט. שתי יצירות אמנות נוספות שוחררו גם עבור "Forever - אחת בוצעה על ידי האמנית הצרפתייה Regards Coupables ואחת בוצעה על ידי הזמרת האמריקאית קרוליין פולאצ'ק.<ref></ref> ב-23 באפריל יצא הסינגל השני "Claws", ולאחר מספר ימים יצא גם הווידאו קליפ של השיר.<ref></ref>

ב-30 באפריל צ'רלי הכריזה בחשבון הטוויטר שלה על רשימת הרצועות החלקית לאלבום וכי השיר "Party 4 U", הוא המועדף עליה עד כה אשר לא היה אמור להיכלל באלבום.<ref></ref> רשימת הרצועות המלאה ועטיפת האלבום נחשפו ב-13 במאי.<ref></ref>

== ביקורות ==
ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד.<ref></ref> מגזין Genius דירג את האלבום במקום ה-10 ברשימתם "25 האלבומים הטובים ביותר של 2020 עד כה"<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|15 במאי 2020
|הזרמת מוזיקה • הורדה דיגיטלית
| rowspan="1" |אטלנטיק • אסיילום רקורדס
|<ref></ref>
|}

==קישורים חיצוניים==
* 

==הערות שוליים==

קטגוריה:אלבומי צ'ארלי XCX
קטגוריה:מגפת הקורונה במוזיקה
קטגוריה:אלבומים שהוקלטו באולפן ביתי
קטגוריה:אלבומים באנגלית
קטגוריה:אלבומים שהופקו על ידי א.ג'. קוק
קטגוריה:אלבומי חברת אטלנטיק רקורדס
קטגוריה:אלבומי חברת אסיילום רקורדס
קטגוריה:אלבומים שהושפעו בעקבות מגפת הקורונה
Shea Butter Baby

Shea Butter Baby הוא אלבום הבכורה של הזמרת-יוצרת האמריקאית ארי לנוקס. האלבום יצא לאור ב-7 במאי 2019, על ידי חברות התקליטים דרימוויל רקורדס ואינטרסקופ רקורדס.<ref></ref>

== רקע ==
ב-2015 חתמה ארי לנוקס בחברת התקליטים של הראפר ג'יי קול דרימוויל רקורדס. בסופו של דבר, הם הטיסו אותה לאולפן שלהם כדי לעבוד על שירים עבור הזמרת הברבדית ריהאנה, אך השירים נגנזו. לכן עבדה על אלבום בכורה משלה.<ref></ref>

ב-2020 הוציאה לנוקס מיני-אלבום רמיקסים בשם הכולל רמיקסים של שירים מתוך האלבום, בהשתתפות דוג'ה קאט, סמינו ודורנד ברנר.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-2019
קטגוריה:אלבומים באנגלית
קטגוריה:אלבומים שהופקו על ידי ג'יי קול
קטגוריה:אלבומי חברת דרימוויל רקורדס
קטגוריה:אלבומי חברת אינטרסקופ רקורדס
סדרת שבי

סדרת שבי היא סדרת אימונים שנועדה להכין לוחמים לשרוד ולהתמודד עם חקירות ותנאי שבי. האימון הוא חלק מהכשרתם של לוחמי יחידות העילית בצה"ל ושל צוערים בקורס טיס. המונח הבינלאומי לאימון זה הוא SERE.

== מהלך הסדרה ==
מעט מאוד פורסם על פרטי מהלך הסדרה, אך ידוע כי היא אורכת בין שבועיים לשישה שבועות, ומטרתה לדמות ללוחם מצב של כישלון במבצע שאליו יצא ונפילה בשבי. במהלך הסדרה היחידה המתורגלת "נשבית" ומוחזקת בתנאי שבי. שוביה המדומים מכים את החיילים, משפילים אותם ומקללים אותם, והכול כדי ליצור הדמיה של נפילה בשבי. חיילים שעברו את הסדרה מעידים כי חשבו ש"שוביהם" איבדו שליטה.

אומנם אי אפשר לדמות את מציאות השבי, אבל פדויי שבי דיווחו כי ההכשרה הוכיחה את עצמה כיעילה לדעת למה לצפות מהשבי ומעצמם בתנאים אלה.

== היסטוריית התרגיל ==
ככל הידוע, תרגיל השבי היה קיים כבר בשנותיה הראשונות של המדינה, ובמהלך השנים חלו בה כמה שנויים.

במתכונתו בשנות השישים והשבעים של המאה הקודמת היה זה תרגיל פתע. במהלך ניווט לילה שיגרתי, החניכים הופתעו מן המארב ו"נפלו בשבי". הם הובלו למתקן חקירות ועברו חקירות אינטנסיביות במשך חמישה ימים בצורה מציאותית ככל האפשר עם בידוד, תנאים קשים, כליאה, לחץ פיזי, חקירה ו"הדמיות עינויים". בגמר התרגיל קוימה הערכה. חניכים שלא עברו בהצלחה או פרשו במהלכו הסתכנו בהדחה. לתרגיל הפתע קדם תדריך שניתן מספר ימים לפניו שעסק ב-[https://www.idf.il/media/18824/380108.pdf פקודת מטכ"ל - זכויות וחובות החייל בשבי]. הכוח האדום (ביום אויב) היה מורכב מחוקרים מיחידה 504 והסוהרים היו שוטרים צבאיים.

במלחמת יום הכיפורים נשבו מספר רב של חיילים, בהם חיילים שעברו את תרגיל השבי. עמוס לויטוב, נווט קרב שנפל בשבי המצרים במלחמת ההתשה, העיד לאחר חזרתו לארץ כי התרגיל הכין אותו היטב לשבי והקל עליו. בעקבות עדויות על תנאי השבי במדינות ערב הפיק צה"ל לקחים, וחלו שינויים ניכרים במהלך הסדרה.

בתחילת שנות ה-80 עבר האימון שינוי מהותי.<ref>לצוערי קורס טיס החל משנת 1981</ref> מתרגיל פתע שאי מעבר מוצלח שלו סיכן בהדחה, לסדרת אימון לימודית-חווייתית מובנית באופן מתודי שאינה ממיינת. לכל חניך הוצמד פסיכולוג שהוכשר כחונך לתרגיל וליווה אותו לאורך כל שלביו. היא כללה שלושה חלקים:
* כיתת לימוד - טכניקות ותרגילי חקירה, סיפור כיסוי, ביטחון מידע, התמודדות מנטלית בחקירה, פסיכולוגית שבי, [https://www.idf.il/media/18824/380108.pdf קוד התנהגות בשבי], אמנות ז'נבה, תדריכים וסיפורי פדויי שבי.
* מעבדת סימולציה - התנסות בחקירה מדומה בתנאי מעבדה.
* תרגיל מסכם - במהלך מסע לילה, החניכים הופתעו מן המארב ו"נפלו בשבי". הם הובלו למתקן חקירות ועברו חקירות במשך 96 שעות בתנאי בידוד, כליאה ולחץ. הדגש הוסט מהתמודדות בלחץ פיזי להתמודדות מנטלית מול תרגילי חקירה מגוונים. במידת הצורך, החונכים הורשו לקיים "הפסקה מתודית" במהלך התרגיל ולתת פידבק לחניכים.
לאחר חזרתו של גלעד שליט הוא נשאל לגבי התנאים שבהם הוא הוחזק בשבי, ובעקבות מידע שמסר התרגיל שונה שוב.

== היחידות המשתתפות בתרגיל ==
* סיירת מטכ"ל
* שייטת 13
* יחידת שלדג
* ביס"ט 12

== ראו גם ==
* שבוי
* ניסוי הכלא של סטנפורד
* הניסוי של מילגרם
* הישרדות, התחמקות, התנגדות ובריחה

==קישורים חיצוניים==
* 
* 
* 
* [https://www.airforce.com/careers/detail/survival-evasion-resistance-and-escape-sere (Survival, Evasion, Resistance, and Escape (SERE] - תוכנית אימונים של חיל האוויר האמריקאי לכישורי הישרדות והכנה לשבי

== הערות שוליים ==

קטגוריה:צבא
קטגוריה:תרגילים צבאיים
קטגוריה:שביה
קטגוריה:מסלולי הכשרה בצה"ל
נחום הלבלר

נחום הלבלר היה תנא בדור הראשון לתקופת התנאים. תלמידו של רבי מיאשא.

היה בין חברי הסנהדרין שישבו בלשכת הגזית, ושימש במקצועו כלבלר.

בפתיחה לספר תגין נכתב שנחום הלבלר היה חלק משלשלת הקבלה של הספר. הוא קיבל את הספר מרבי מיאשא, והעביר אותו לרבי.

== אזכוריו במשניות ==

נחום הלבלר מוזכר במשנה רק פעם אחת - במסכת פאה. שם מסופר, שרבי שמעון איש המצפה זרע בשדהו שני מיני חיטין, והסתפק האם הוא צריך להפריש פאה לכל מין בנפרד, או לשני המינים ביחד. הוא ורבן גמליאל עלו ללשכת הגזית ושאלו את הסנהדרין מה הדין. נחום הלבלר העיד, שהוא קיבל מרבי מיאשא, שקיבל מאבא, שקיבל מהזוגות שקיבלו מהנביאים, הלכה למשה מסיני, שמספר הפאות שצריך להפריש במקרה זה, תלוי בצורת איסוף התבואה: .

בברייתא הוזכר חכם בשם "נחום הזקן", וייתכן שהכוונה לנחום הלבלר. אמנם "סתם נחום - נחום המדי", ולכן יותר מסתבר שנחום הזקן הוא נחום המדי, ולא נחום הלבלר.

== קישורים חיצוניים ==

* 

== הערות שוליים ==

קטגוריה:הדור הראשון לתנאים
הר אדג'ל

הר אדג'ל (באנגלית: Mount Edgell) הוא הר גבוה, בחוף המערבי של חצי האי האנטארקטי שבאנטארקטיקה.

ההר ממוקם ממזרח לכף ג'רמי, המהווה את הצד המזרחי של הכניסה הצפונית למפרץ ג'ורג' השישי.

גובהו של ההר 1,675 מטרים מעל פני הים; והוא ההר ה-2,500 בגובהו באנטארקטיקה.

== היסטוריה ==
=== גילוי ומיפוי ההר ===

ההר התגלה על ידי המשלחת הצרפתית הרביעית לאנטארקטיקה אשר חקרה את אנטארקטיקה בין השנים 1908–1910 בפיקודו של ז'אן-בפטיסט שארקו.

שארקו ראה את ההר ממרחק גדול וחשב כי מדובר באי.

המשלחת הבריטית אל ארץ גרהאם חקרה את האזור בשנים 1936–1937 בפיקודו של ג'ון רידוך ריימיל, ולא מצאה במקום אי - אלא מצאה את חצי האי של כף ג'רמי, ואת הר אדג'ל שעליה.

=== מקוה השם ===

שארקו, שחשב כי מדובר באי קרא לו "האי גורדון בנט" (בצרפתית: Ile Gordon Bennett), על שמו של ג'יימס גורדון בנט ג'וניור (.James Gordon Bennett, Jr) עורך עיתון הניו יורק הראלד, שהעניק סיוע כספי למשלחת.

המשלחת הבריטית אל ארץ גרהאם, קראה להר בשמו הנוכחי, על שמו של סר ג'ון אוגוסטין אדג'ל (Sir John Augustine Edgell), ההידרוגרף של הצי הבריטי בין השנים 1932–1945.

== לקריאה נוספת ==

<div class="mw-content-ltr">• Leat, Philip T.; Scarrow, Jane H. 1994, [http://nora.nerc.ac.uk/id/eprint/516553/ Central volcanoes as sources for the Antarctic Peninsula Volcanic Group], Antarctic Science, 6 (3). https://doi.org/10.1017/S0954102094000568</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=5YRNAQAAMAAJ&pg=PA204&lpg=PA204&dq=%22Mount+Edgell%22&source=bl&ots=ta9vVopBtW&sig=ACfU3U2K4ZERQzwTKFfkRNhq_sz3-CvR4w&hl=en&sa=X&ved=2ahUKEwi8_tPZkdzoAhWDy6QKHW9mCOwQ6AEwA3oECA4QLQ#v=onepage&q=%22Mount%20Edgell%22&f=false Sailing Directions for Antarctica: Includes Islands South of Latitude 60°], P 204</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:4302 הר אדג'ל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4070&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אדג'ל] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-edgell-antarctica/ הר אדג'ל] באתר peakery

== הערות שוליים ==

אדג'ל
אדג'ל
מגפת הקורונה ברפובליקה הדמוקרטית של קונגו

חטיבת ההתערבות של כוח מונוסקו נקטה צעדים להגברת ההיגיינה כדי להאט את התפשטות הנגיף.
מגפת הקורונה פרצה ברפובליקה הדמוקרטית של קונגו ב־10 במרץ 2020. המקרים הראשונים שאושרו מקורן היה בכניסות חיצוניות למדינה.<ref></ref>

== רקע ==

ב-12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז הוביי, סין, אשר דווח בפני ארגון הבריאות העולמי ב-31 בדצמבר 2019.<ref name="Elsevier"></ref><ref name="Reynolds4March2020"></ref>

יחס ההרוגים במקרה של COVID-19 היה נמוך בהרבה מ-SARS בשנת 2003,<ref name="Imperial13March2020"></ref><ref name="Gov.ukHCIDDef"></ref> אך ההעברה הייתה גדולה משמעותית, עם מספר מקרי המוות הכולל.<ref name="WFSA"></ref>

== ציר זמן ==
ב-10 במרץ דווח על המקרה הראשון במדינה.<ref></ref> המקרה שדווח הוא אזרח בלגי שביקר במדינה ובהמשך נכנס להסגר בבית חולים בקינשאסה. שר הבריאות של קונגו, אתני לונגונדו, אמר כי המצב "תחת שליטה" וכי "אין צורך להיבהל".<ref></ref><ref></ref> היסטוריית הנסיעות של המקרה הראשון התבררו כלא נכונים. המקרה היה למעשה אזרח קונגו, שחזר מצרפת ויצר קשר עם שירותי בריאות. אי דיווח הפרטים המדויקים על המקרה הראשון עורר נזיפה של הנשיא פליקס צ'יסקדי, שהצהיר בישיבת הממשלה כי משרד הבריאות פעל בצורה "מחרידה ובינונית".<ref></ref>

המקרה השני שאושר הוא אזרח קמרוני במדינה, שחזר מצרפת ב-8 במרץ.<ref></ref> <ref></ref> לאחר 5 מקרים מאושרים נוספים, דווח על המוות הראשון במדינה, בעקבות ההודעות כי אנגולה תסגור את הגבול .<ref></ref>

נכון לסוף ינואר 2021, ישנם ברפובליקה הדמוקרטית של קונגו 661 מתים, ו-22,048 מקרי הדבקה מתוכם הבריאו 14,968.

== אמצעי מניעה ==
בתי ספר, ברים, מסעדות ומקומות פולחן נסגרו. ב-19 במרץ הודיע הנשיא פליקס צ'יסקדי על הפסקת טיסות.<ref name="AA 1st death"></ref> ב־24 במרץ הוא כפה מצב חירום וסגר את גבולות קונגו.<ref></ref>

==קישורים חיצוניים==

== הערות שוליים ==

הרפובליקה הדמוקרטית של קונגו
קטגוריה:אסונות ברפובליקה הדמוקרטית של קונגו
הדיוויזיה ה-293 (ורמאכט)

הדיוויזיה ה-293 (בגרמנית: 293. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
הדיוויזיה הוקמה ב-8 בפברואר 1940, והועמדה תחת פיקוד יוזף רוסוורם. הדיוויזיה הייתה במהלך המערכה על צרפת בעתודת ה-OKH, ולאחר מכן נותרה כחיל כיבוש בצרפת. במהלך מבצע ברברוסה הייתה הדיוויזיה בעתודת קבוצת ארמיות מרכז, ובמהלך הקרב על מוסקבה היא לחמה כחלק מהקורפוס ה-35 במסגרת ארמיית הפאנצר השנייה. לאחר מכן נותרה הדיוויזיה החזית המרכזית, ובסתיו 1943 היא הועברה לקבוצת ארמיות דרום. הדיוויזיה לחמה בקרבות הקשים באוקראינה, וב-2 בנובמבר 1943 היא הושמדה בקרבות באזור אומן, ושרידיה צורפו לדיוויזיה ה-359.

==מפקדים==
* יוזף רוסוורם (8 בפברואר 1940 – 4 ביוני 1940)
* יוסטין פון אוברניץ (4 ביוני 1940 – 19 בפברואר 1942)
* ורנר פורסט (19 בפברואר 1942 – 10 בינואר 1943)
* קרל ארנדט (10 בינואר 1943 – 2 בנובמבר 1943)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/293ID-R.htm אודות הדיוויזיה] באתר lexikon-der-wehrmacht

293
קרחון פלאסק

קרחון פלאסק (באנגלית: Flask Glacier) הוא קרחון בארץ גרהאם, שבאנטארקטיקה.

אורכו של הקרחון 46 קילומטרים.

שיפועו של הקרחון מתון, והוא זורם לכיוון מזרח ממישור ברוס ונשפך אל מפרצון סקאר, בין פסגת דאגו לפסגת ספאוטר.

לקרחון נשפכים שני קרחונים יובליים: קרחון אמברגריס וקרחון בלוגראדצ'יק.

בשל התחממות כדור הארץ התגברה מהירות הקרחון בין השנים 2000 ו-2012 ב-36%. מהירותו של הקרחון היא 700 בשנה.

== היסטוריה ==
=== גילוי ומיפוי הקרחון ===

חלקו התחתון של הקרחון נסקר וצולם על ידי סקר שטחי חסות איי פוקלנד בשנת 1947.

הקרחון כולו צולם מן האוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האוסטרלי) 1955–1956.

הקרחון מופה בשנת 1957 על ידי סקר שטחי חסות איי פוקלנד בהתבסס על תצלומי אוויר אלה.

הקרחון נסקר פעם נוספת על ידי הסקר האנטארקטי הבריטי בעונת המחקר 1964–1965.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של פלאסק - דמות מ"מובי דיק" - ספרו של הרמן מלוויל. פלאסק היה קצין בספינה "פקווד" שבספר.

שם זה ניתן בדומה לשמות אתרים נוספים באזור, הקרויים על שם דמויות מהספר.

== לקריאה נוספת ==

<div class="mw-content-ltr">• T. A. Scambos, J. A. Bohlander, C. A. Shuman, P. Skvarca, [https://agupubs.onlinelibrary.wiley.com/doi/10.1029/2004GL020670 Glacier acceleration and thinning after ice shelf collapse in the Larsen B embayment, Antarctica], The Cryosphere, Volume 31, Issue 18, 22 September 2004 https://doi.org/10.1029/2004GL020670</div>

<div class="mw-content-ltr">• Farinotti, Daniel, Corr, Hugh, Gudmundsson, G. Hilmar, [https://www.bas.ac.uk/data/our-data/publication/the-ice-thickness-distribution-of-flask-glacier-antarctic-peninsula-determined/ The ice thickness distribution of Flask Glacier, Antarctic Peninsula, determined by combining radio-echo soundings, surface velocity data and flow modelling], Annals of Glaciology / 54, PP 18 - 24 https://doi.org/10.3189/2013AoG63A603</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4996 קרחון פלאסק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108830 קרחון פלאסק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4684&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פלאסק] באתר הגאזט האנטארקטי המשווה SCAR של ממשלת אוסטרליה
<div class="mw-content-ltr">• Douglas Fox, [https://www.scientificamerican.com/article/scientists-trek-collapsing-glaciers-antarctica-meltdown/ Scientists Trek to Collapsing Glaciers to Assess Antarctica’s Meltdown and Sea-Level Rise], SCIENTIFIC AMERICAN</div>

== הערות שוליים ==

פלאסק
הדיוויזיה ה-359 (ורמאכט)

הדיוויזיה ה-359 (בגרמנית: 359. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
הדיוויזיה הוקמה ב-11 בנובמבר 1943, והועמדה תחת פיקוד קרל ארנדט. הדיוויזיה לחמה בקרבות באוקראינה ובשלזיה עילית, וב-7 במאי 1945 נכנעו בבוהמיה שרידי הדיוויזיה לכוחות הצבא האדום.

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/359ID-R.htm אודות הדיוויזיה] באתר lexikon-der-wehrmacht

359
כוח המשימה של הבית הלבן לנגיף הקורונה

הנשיא טראמפ וחברי הכוח בתדרוך לעיתונות, 16 במרץ 2020. שנייה מימין: ד"ר [[דברה בירקס ]]
כוח המשימה של הבית הלבן לנגיף הקורונה (באנגלית: White House Coronavirus Task Force) הוא קבוצת אישים שמונתה על ידי נשיא ארצות הברית לשעבר, דונלד טראמפ, בעת כהונתו, לצורך סיוע בניהול ההתמודדות של הממשל הפדרלי עם התפרצות נגיף הקורונה בארצות הברית. הנשיא הקים את הכוח ב-29 בינואר 2020.

==משימה==
משימתו של הכוח הוגדרה כתיאום של מאמצי הממשל לעקוב אחרי מחלת נגיף קורונה 2019 ופיקוח עליה, מניעת והכלת התפשטות המחלה והקלתה.

כוח המשימה מנה עם מינויו 12 אישים, בראשותו של מזכיר הבריאות ושירותי האנוש של ארצות הברית אלכס אזר. בהמשך צורפו אליו חברים נוספים.

ב-26 בפברואר העמיד טראמפ בראש הכוח את סגן הנשיא מייק פנס, ומינה את ד"ר דברה בירקס , מתאמת האיידס הגלובלית של ארצות הברית, למתאמת התגובה למחלת הקורונה.

ב-20 בינואר 2021 העמיד הנשיא ג'ו ביידן בראש הכוח את ג'פרי זיינץ, איש עסקים, למתאם התגובה למחלת הקורונה.

==חברי הכוח==
===2020===
* ראשי הכוח:
** קמלה האריס סגנית נשיא ארצות הברית – יושבת הראש
** ד"ר דברה בירקס – מתאמת התגובה למחלה
* חברים:
** מזכירי מחלקות הבריאות (אלכס אזר), השיכון (בן קרסון), ביטחון המולדת (קן קוצ'ינלי ), האוצר (סטיבן מנושין) והחיילים המשוחררים (רוברט וילקי) של ארצות הברית
** נציגי מחלקת המדינה ומחלקת התחבורה של ארצות הברית
** הרופא הראשי (Surgeon General) של ארצות הברית ג'רום אדמס 
** מנהל המועצה הלאומית לכלכלה לורנס קדלו
** עוזר הנשיא ויועץ לראש סגל הבית הלבן רוברט בלייר
** מנהל המכון הלאומי לאלרגיה ולמחלות מידבקות אנתוני פאוצ'י
** עוזר הנשיא ומנהל המועצה למדיניות פנים ג'ו גרוגן
** סגן מנהל משרד הניהול והתקציב של הבית הלבן
** עוזר הנשיא וסגן ראש מטה הבית הלבן לתיאום מדיניות
**היועץ לביטחון לאומי רוברט אובריאן וסגנו מת'יו פוטינגר
** מנהל המרכז לבקרת ומניעת מחלות רוברט ריי רדפילד
** מנהל המשרד למדיניות מדע וטכנולוגיה קלווין דרוגמאייר
**נציב המזון והתרופות של ארצות הברית סטיבן האן
** מנהלת המרכזים לשירותי מדיקר ומדיקאייד סימה ורמה

==קישורים חיצוניים==

* [https://www.whitehouse.gov/briefings-statements/statement-press-secretary-regarding-presidents-coronavirus-task-force/ הודעת דוברת הבית הלבן על מינוי כוח המשימה]

==הערות שוליים==

קטגוריה:הבית הלבן
קטגוריה:מגפת הקורונה בארצות הברית
קטגוריה:נשיאות דונלד טראמפ
Pho

Pho הוא מיני-אלבום הבכורה של הזמרת-יוצרת האמריקאית ארי לנוקס. האלבום יצא לאור ב-21 באוקטובר 2016, על ידי חברות התקליטים דרימוויל רקורדס ואינטרסקופ רקורדס.<ref></ref><ref></ref>

== רקע ==
האלבום הופק בפועל על ידי ג'יי קול. בין המפיקים המוזיקליים באלבום הם פלי, הוליווד ג'יי.בי. ודייב ג'יימס.<ref></ref>

בסמוך לצאתו, עלה האלבום לרשת הזרמת המדיה ספוטיפיי.<ref></ref>

== רשימת רצועות ==

== הערות שוליים ==

קטגוריה:מיני-אלבומי בכורה מ-2016
קטגוריה:מיני-אלבומים באנגלית
קטגוריה:אלבומים שהופקו על ידי ג'יי קול
קטגוריה:מיני-אלבומי חברת אינטרסקופ רקורדס
קטגוריה:אלבומי חברת דרימוויל רקורדס
פסגת ספאוטר

פסגת ספאוטר (באנגלית: Spouter Peak) היא פסגה בולטת בחוף המזרחי של ארץ גרהאם, בחצי האי האנטארקטי, שבאנטארקטיקה.

גובהה של הפסגה 615 מטרים מעל פני הים.

הפסגה נמצאת 8.3 קילומטרים דרומית - דרום-מזרחית מפסגת דאגו; ומצידו הדרומי של שפכו של קרחון פלאסק.

== היסטוריה ==
=== גילוי ומיפוי הפסגה ===

הפסגה נסקרה וצולמה בחלקה בשנת 1947 על ידי סקר שטחי חסות איי פוקלנד.

הפסגה נסקרה בשנית על ידי הסקר האנטארקטי הבריטי בעונת המחקר (הקיץ האוסטרלי 1964–1965.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים של בריטניה.

הפסגה נקראת על שמו של פונדק ספאוטר, בניו בדפורד - בו מתחילה עלילת הספר "מובי דיק" - ספרו של הרמן מלוויל.

שם זה ניתן בדומה לשמות אתרים נוספים באזור, הקרויים על שם אתרים ודמויות מהספר.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:14416 פסגת ספאוטר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111341 פסגת ספאוטר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13861&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת ספאוטר] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25597464 מפת אזור פסגת ספאוטר]
* [https://peakery.com/spouter-peak-antarctica/ פסגת ספאוטר] באתר peakery

== הערות שוליים ==

ספאוטר
ספאוטר
Shea Butter Baby (Remix EP)

הוא המיני-אלבום השלישי של הזמרת-יוצרת ארי לנוקס. האלבום יצא לאור ב-27 במרץ 2020, על ידי חברות התקליטים דרימוויל רקורדס ואינטרסקופ רקורדס.

== רקע ==
האלבום כולל רמיקסים לשירים מתוך אלבום הבכורה של לנוקס, Shea Butter Baby, וכולל הופעות אורח של דוג'ה קאט, סמינו ודורנד ברנר, ברמיקסים לשירים "BMO", "I Been" ו-"Facetime" בהתאמה.<ref></ref><ref></ref>

== רשימת רצועות ==

== הערות שוליים ==

קטגוריה:מיני-אלבומים מ-2020
קטגוריה:מיני-אלבומים באנגלית
קטגוריה:אלבומי חברת דרימוויל רקורדס
קטגוריה:מיני-אלבומי חברת אינטרסקופ רקורדס
קטגוריה:אלבומים שהופקו על ידי ג'יי קול
פסגת דאגו

פסגת דאגו (באנגלית: Daggoo Peak) היא פסגה סלעית, בחוף המזרחי של ארץ גרהאם, שבאנטארקטיקה. 

הפסגה ממוקמת לאורך הצד הצפוני של שפכו של קרחון פלאסק; 9 קילומטרים מערבית - דרום-מערבית מנקודת טשטגו. 

גובהה של הפסגה 905 מטרים מעל פני הים.

== היסטוריה ==
=== גילוי ומיפוי הפסגה ===

הפסגה נסקרה וצולמה בחלקה בשנת 1947 על ידי סקר שטחי חסות איי פוקלנד. 

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של דאגו - דמות מ"מובי דיק" - ספרו של הרמן מלוויל. מטיל צלצל באונייה "פקווד" בספר.

שם זה ניתן בדומה לשמות אתרים נוספים באזור, הקרויים על שם דמויות מהספר. 

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:3449 פסגת דאגו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108404 פסגת דאגו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3247&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת דאגו] באתר הגאזט האנטארקטי המשווה SCAR של ממשלת אוסטרליה
* [https://peakvisor.com/peak/daggoo-peak.html תרשים הנוף הנשקף מפסגת דאגו] באתר peakvisor
* [https://peakery.com/daggoo-peak-antarctica/ פסגת דאגו] באתר peakery

== הערות שוליים ==

דאגו
דאגו
הלמוט רסמוסן

הלמוט ליף רסמוסן (בדנית: מילדורף-ואלדלאגר; נולד בסביבות שנת 1925<ref></ref>) הוא משתף פעולה דני שהשתתף במלחמת העולם השנייה כחבר במערך החמוש של הרייך השלישי - הגייסות החופשיים של דנמרק.<ref></ref> בשנת 2016 הוא הוצב במקום השישי ברשימת פושעי המלחמה הנאצים המבוקשים ביותר על פי מרכז שמעון ויזנטל .<ref name="biowiesenthal"></ref>
== ביוגרפיה ==
הוא נולד כהלמוט לייף רסמוסן. במהלך מלחמת העולם השנייה הוא היה מתנדב של הגייסות החופשיים הדנים (Frikorps). בשנים 1942–1943 שימש כשומר במחנה השמדה ליהודי בוברויסק, בלארוס בשם ואלדלאגר. רסמוסן עצמו טוען שלא השתתף ברצח יהודים.

לאחר המלחמה שינה את שמו להלמוט ראסבול. הוא עבד כטכנאי בקולנוע. הוא התחתן ונולדו לו שני ילדים. גר בקופנהגן.<ref name="biobio"></ref>

משנת 2015 דרש מרכז שמעון ויזנטל<ref name="biotv"></ref> את פתיחת ההליכים בתיק ראסבול, שבשנת 2016 הציב אותו במקום הששי ברשימת הפושעים הנאצים המבוקשים ביותר. בנובמבר 2016 הודיעה התביעה הדנית כי לא מצאה עדות למעורבותו של הלמוט ראסבול ברצח יהודים במחנה בוברויסק.

== הערות שוליים ==

קטגוריה:שואת יהודי בלארוס
קטגוריה:דנים משתפי פעולה עם הנאצים
קטגוריה:ילידי המאה ה-20
הלמה קיסנר

הלמה קיסנר (בגרמנית: Helma Kissner; נולדה ב-23 בדצמבר 1923) היא פושעת מלחמה גרמנייה מתקופת מלחמת העולם השנייה והשואה.

== ביוגרפיה ==
הלמה קיסנר נולדה ב-23 בדצמבר 1923 בסנסבורג, (פרוסיה המזרחית, רפובליקת וויימאר) למשפחה של נגר ועקרת בית. להלמה היו שתי אחיות, אחת מהן מתה בסוף מלחמת העולם השנייה. בשנת 1934 הצטרפה קיסנר לאגודת הנערות הגרמניות ובשנת 1941 הצטרפה למפלגה הנאצית. באמצע מלחמת העולם השנייה, הוכשרה קיסנר כמפעילת רדיו, ואז נשלחה כמפעילת רדיו וכקשרית ליחידת התמיכה הנשית בוואפן אס אס.<ref></ref>

=== סיוע לפשעי מלחמה ===
לפי מרכז שמעון ויזנטל, הלמה קיסנר שימשה בין 21 באפריל ל-7 ביולי 1944 כמפעילת רדיו באושוויץ, שם, מטבע עבודתה, הייתה לה גישה לכל המסמכים הרשמיים, ובכך תרמה לרצח המוני של אנשים במחנה.

לאחר מכן הועברה קיסנר למחנה ריכוז אחר - נאצוויילר-שטרוטהוף, שם נעצרה על ידי בעלות הברית עם שחרורו בנובמבר 1944. קיסנר נכלאה ועוכבה עד 18 ביולי 1948, לאחר מכן שוחררה והוחזרה לגרמניה.<ref>[https://www.welt.de/regionales/hamburg/article156213757/Geschichte-einer-Frau-die-unbedingt-zur-SS-wollte.html]</ref>

=== המשך חייה ===
לאחר שחרורה התיישבה קיסנר בקיל, שם נישאה לגבר בשם מאס ואימצה את שם משפחתו בעת רישום הנישואין. בשנת 2015, לבקשת מרכז ויזנטל, פתחו התובעים הגרמניים בחקירת מעורבותה בפשעי מלחמה ופשעים נגד האנושות במהלך שירותה באושוויץ.

עם זאת, בספטמבר 2016, הוכרה קיסנר כבלתי ניתנה לשפיטה עקב היותה סנילית.<ref></ref>

== הערות שוליים ==

קטגוריה:נשות סגל מחנות ריכוז והשמדה
קטגוריה:פושעי מלחמה נאצים
קטגוריה:אנשי אס אס
קטגוריה:סגל מחנות אושוויץ
קטגוריה:נשים שהגיעו לגיל מאה
קטגוריה:גרמנים שהגיעו לגיל מאה
קטגוריה:גרמניות שנולדו ב-1923
קטגוריה:גרמנים שנולדו ב-1923
איגוד תעשיית ההקלטות האירי

איגוד תעשיית ההקלטות האירי (באנגלית: Irish Recorded Music Association; ובקיצור: IRMA) הוא ארגון העוקב אחר כמעט כל ההיבטים של ענף ההקלטות באירלנד. האיגוד הוקם בשנת 1999 והוא אחראי להעניק תארים שונים לסינגלים, שירים ואלבומים.<ref name=":0"></ref> כמו כן, פעיל האיגוד במיוחד בטיפול בנושאי זכויות יוצרים, תוך שהוא גם האחראי על פרסום המצעדים השבועיים והשנתיים באירלנד.<ref name=":0" />

כל חברת תקליטים אשר חברה באיגוד, משלמת עמלה שנתית על מנת לשמור על מקומה.<ref name=":0" />

==תעודה על מכירות==
איגוד תעשיית ההקלטות האירי מעניק תעודות זהב, פלטינה בלבד על מכירות של סינגלים, אלבומים ואלבומי וידאו:

===אלבום===
{| class="wikitable"
|-
!תארים
!כמות עותקים שצריכים להימכר
|-
|זהב
| align="center" |7,500
|-
|פלטינה
| align="center" |15,000
|}

===סינגל===
{| class="wikitable"
|-
!תארים
!כמות עותקים שצריכים להימכר
|-
|זהב
| align="center" |7,500
|-
|פלטינה
| align="center" |15,000
|}

===אלבומי וידאו===
{| class="wikitable"
|-
!תארים
!כמות עותקים שצריכים להימכר
|-
|זהב
| align="center" |2,500
|-
|פלטינה
| align="center" |4,000
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==
* 

== הערות שוליים ==

אירלנד
קטגוריה:מצעדי מוזיקה איריים
אלפרד סטארק

אלפרד סטארק או סטורק (נולד בסביבות 1923) היה חייל גרמני, ששירת בוורמאכט בתקופת מלחמת העולם השנייה והורשע בגין השתתפות בפשעי מלחמה ביוון הכבושה.

בשנת 2015 הוא הוצב במקום השלישי ברשימת הפושעים הנאצים המבוקשים ביותר של מרכז שמעון ויזנטל. בשנת 2011, בית משפט איטלקי הרשיעו שלא בפניו וגזר עליו מאסר עולם בגין נטילת חלק בטבח של 117 חיילים איטלקים ב-1943 על האי היווני קפאלוניה. הטבח התרחש לאחר שהממשלה החדשה של ממלכת איטליה, בראשות המרשל פייטרו באדוליו, הכריזה מלחמה על הרייך השלישי.

== הערות שוליים ==

קטגוריה:פושעי מלחמה נאצים
קטגוריה:אנשי הוורמאכט
קטגוריה:יוון במלחמת העולם השנייה
קטגוריה:גרמנים שנולדו ב-1923
קטגוריה:נפטרים ב-2018
מגפת הקורונה בקטר

מגפת הקורונה, בה חלו המונים במחלת נגיף הקורונה בקטר, התפשטה אל המדינה בסוף פברואר 2020.

== התפשטות המגפה ==
ב-27 בפברואר הודיעה קטר על מקרה ראשון של הדבקה בנגיף הקורונה בשטחה. על פי הדיווח מדובר באישה בת 36, אזרחית המדינה, אשר פונתה מאיראן.

ב-9 במרץ הודיעה קטר על סגירת כל בתי הספר והאוניברסיטאות ברחבי המדינה החל מ-10 במרץ.

באותו יום, הודיעה קטר כי היא אוסרת על כניסת תיירים מ-14 מדינות: בנגלדש, סין, מצרים, הודו, עיראק, איראן, לבנון, נפאל, פקיסטן, הפיליפינים, קוריאה הדרומית, סרי לנקה, סוריה ותאילנד.<ref></ref>

ב-14 במרץ הודיעה קטר על סגירת כל אולמות החתונה, בתי קולנוע והתיאטראות ברחבי המדינה. כמו כן, הודיעה קטר על הגבלת הכניסה למדינה עבור אזרחים מאיטליה, צרפת, גרמניה וספרד.

ב-17 במרץ הודיעה קטר על סגירת כל החנויות וסניפי בנקים במרכזים מסחריים ומרכזי קניות, מלבד חנויות מזון וחנויות פארם, וגם חלק מהאזור המסחרי ייסגר למשך שבועיים, והודיעה על סגירת כל המסגדים ברחבי המדינה.

ב-19 במרץ הודיעה קטר כי היא אוסרת על כניסת אזרחים זרים למדינה עקב התפשטות נגיף הקורונה.

ב-21 במרץ הודיעה קטר כי היא אוסרת על קיומם של התכנסויות והתקהלויות ועל פריסת כוחות סיור שיפקחו על קיום הנחיה זו במטרה לרסן את התפשטות הנגיף.<ref></ref>

ב-28 במרץ הודיעה קטר על מקרה מוות ראשון בשטחה כתוצאה מהידבקות בנגיף הקורונה. הקורבן, הוא גבר בעל אזרחות שסבל ממחלה כרונית.

ב-8 באפריל הודיעה קטר על סגירת כל החנויות ועל השהיית הפעילות המסחרית בימי שישי ושבת מלבד חנויות מזון, חנויות פארם ושירותי משלוחים.

כמו כן, הודיע האמיר הקטרי, תמים בן חמד אאל ת'אני על שליחת שני מטוסים צבאיים שיעבירו לאיטליה, אחד ממוקדי התפרצות הקורונה החמורים ביותר בעולם, שני בתי חולים שדה במטרה לסייע לאיטלקים במאבק בנגיף.

== קישורים חיצוניים ==

== הערות שוליים ==

קטר
קטגוריה:קטר: היסטוריה
קטגוריה:התפרצות נגיף הקורונה באסיה